Z A P I S N I K

sa 11. sjednice Vijeća Mjesnog odbora Malešnica
održane 25. travnja 2022. godine s početkom u 17:00 sati 

u prostorijama MO Malešnica, Ivane Brlić Mažuranić 18

Nazočni članovi Vijeća: Zdenka Blažeković, Marko Kurešić, Krešimir Lončar, Mladen Malogorski, Bosiljka Vrbančić, Dario Mora, Zoran Tihomirović, Frano Čirko i Josip Matić
Predsjedava: Zdenka Blažeković, predsjednica Vijeća MO Malešnica 

Zapisnik vodi: Blanka Pleša, stručna referentica u Gradskom uredu za mjesnu samoupravu, civilnu zaštitu i sigurnost
Predsjednica konstatira da je sjednici nazočno 9 članova Vijeća te otvara 11. sjednicu Vijeća Mjesnog odbora Malešnica. 

Predsjednica daje na glasovanje zapisnik s 10. sjednice, koji je jednoglasno prihvaćen.

Predloženi dnevni red je:

                                                     
 DNEVNI RED

1. Prijedlog zaključka o postavljanju koša za otpatke na lokaciji Samoborska cesta

2. Prijedlog zaključka o sadnji žive ograde na lokaciji Ulica Ante Topića Mimare 24-26

3. Prijedlog zaključka o korištenju igrališta na lokaciji Ulica Saliha Alića

4. Prijedlog zaključka o priključenju inicijativi za uređenje pješačkog koridora uz potok Vrapčak

5. Prijedlog zaključka o postavljanju rasvjetnog tijela na lokaciji Ulica Malešnica V 22

6. Informacije, pitanja i prijedlozi

Predložen dnevni red jednoglasno je prihvaćen.
Ad 1)  Prijedlog zaključka o postavljanju koša za otpatke na lokaciji Samoborska cesta

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 9 glasova “za“ donosi
Z A K LJ U Č A K

Vijeće Mjesnog odbora Malešnica predlaže, te upućuje Zagrebačkom holdingu – podružnica Čistoća zahtjev za postavljanje koša za otpatke na južnom nogostupu Samoborske ceste (na potezu između Ulice Marina Tartaglie i Ulice Malešnica II.)

Ad 2) Prijedlog zaključka o sadnji žive ograde na lokaciji Ulica Ante Topića Mimare 24-26

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 9 glasova “za“  donosi
                                   Z A K LJ U Č A K

Vijeće Mjesnog odbora Malešnica predlaže, te upućuje Zagrebačkom holdingu – podružnica Zrinjevac zahtjev za sadnju žive ograde između nogostupa koji graniče s kolnikom ili parkiralištem i zelenih površina ispred zgrade na lokaciji Ulica Ante Topića Mimare 24-26 kako bi se spriječio prolazak i parkiranje vozila na zelene površine (u prilogu).

Ad 3) Prijedlog zaključka o korištenju igrališta na lokaciji Ulica Saliha Alića

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 9 glasova “za“  donosi

                                    Z A K LJ U Č A K

Vijeće Mjesnog odbora Malešnica predlaže, te upućuje Gradskom uredu za obrazovanje, sport i mlade zahtjev za regulaciju korištenja igrališta u Ulici Saliha Alića sukladno pritužbama stanara. 

OBRAZLOŽENJE:

Teren je smješten u naselju između dvije slijepe ulice. U svakoj od njih se nalaze po dvije zgrade od 6 katova  svaka sa tri ulaza, u svakom ulazu po pet katova i na svakom katu po 4-5 stanova.

U proteklom razdoblju MO Malešnica zaprimilo je slijedeće pritužbe građana: 

· Treninzi su se tijekom  tjedna održavali uglavnom do cca 22 sata 

· Termini treninga su trenutno i dalje od 17 h najčešće do 21,30-22h

· Pojedine dane kada roditelji dolaze po djecu u ulicu se ne može niti ući jer je veliki broj auta koji u isto vrijeme dolaze i parkiraju po svuda, ulica je slijepa i uska te zagrade parkirane aute

· Na terenu trenira cca 380 djece (ne uključujući utakmice odraslih) , a da za teren nisu predviđena parkirna mjesta. Kada su stanari pozvali „pauka“ jer se nije moglo proći ulicom od parkiranih automobila, isti nije mogao odvesti automobile jer im nije mogao prići.

· Dešavaju se situacije da su popodne utakmice odraslih, nakon čega dolaze dječji treninzi, a kako očito nisu usklađeni termini, dječji treninzi se paralelno održavaju na trgu ispred nogometnog terena dok odrasli ne završe utakmicu – u takvim situacijama je u ovoj maloj ulici više auta nego na javnom parkingu i više ljudi nego na kolodvoru

· Subotom su treninzi od 8h u jutro do 13-14, a nerijetko iza toga su utakmice odraslih, tako da se subotom aktivnosti na terenu odvijaju po cijeli dan

· Nedjeljom su utakmice odraslih ujutro, a često i popodne

· Subotom i nedjeljom se, kada su povoljne vremenske prilike, održavaju (vjerojatno) dječji rođendani na način da se organizira piknik  ili roštiljada ispred terena, a djeca po cijelo popodne nabijaju loptom po ogradi dok roditelji pale vatru u priručnim roštiljima i to sve u dvorištu između stambenih zgrada

· Cijelu zimu se igra pod reflektorima koji su upaljeni do 22h

· Treninzi su svakodnevni uključujući vikende i praznike 

· Teren ne raspolaže sanitarnim čvorom, te korisnici obavljaju nuždu na terenu i oko njega

· Teren ne raspolaže svlačionicama, te se korisnici skidaju i presvlače u krugu i oko terena

· Za vrijeme održavanja utakmica odraslih učestali su buka, psovke i svađe

· Iako je teren ograđen, nerijetko lopta izlijeće iz terena i pada po parkiranim automobilima stanara

· Korisnici terena ostavljaju iza sebe smeće

Stanari su 25.5.2021. uputili prigovor Gradskom uredu za sport i mlade, 19.7.2021. uputili prigovor Uredu gradonačelnika, te je 21.9.2021. održan je sastanak  u uredu za sport i mlade.
Ad 4) Prijedlog zaključka o priključenju inicijativi za uređenje pješačkog koridora uz potok Vrapčak

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 9 glasova “za“  donosi
                                        Z A K LJ U Č A K

Vijeće Mjesnog odbora Malešnica temeljem Zaključka Vijeća Gradske četvrti Trešnjevka – jug o inicijativi za uređenje pješačkog koridora uz potok Vrapčak od 24.3.2022. predlaže, te upućuje Gradskom uredu za obnovu, izgradnju, prostorno uređenje, graditeljstvo, komunalne poslove i promet zahtjev da se trasa uz potok Vrapčak na potezu od Ulice Ivane Brlić Mažuranić do Ulice Kožinčev put priključi inicijativi kao dio planiranog koridora.

Ad 5) Prijedlog zaključka o postavljanju rasvjetnog tijela na lokaciji Ulica Malešnica V    22
Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 9 glasova “za“  donosi
                                          Z A K LJ U Č A K

Vijeće Mjesnog odbora Malešnica predlaže, te upućuje Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektor za građenje komunalne infrastrukture i održavanje javnoprometnih površina, javnih objekata i javne rasvjete, zahtjev za postavljanje rasvjetnog tijela na stupu na lokaciji Ulica Malešnica V kod kčbr. 22.
Ad 6) Informacije, pitanja i prijedlozi 

Sjednica je završila u 17:40 sati.

Zapisnik sastavila: Blanka Pleša
KLASA: 024-08/22-003/753
URBROJ: 251-13-11-14-22-2
U Zagrebu, 25. travnja 2022.

                                                                                            PREDSJEDNICA 

                                                                                 VIJEĆA MJESNOG ODBORA 








          MALEŠNICA






                                Zdenka Blažeković
